Kolwyntjies of cupcakes...? | SARIE
Kolwyntjies of cupcakes…?	deur Errieda du Toit
Kolwyntjies, wat eens die ster van kinderpartytjies was, het ontpop in die soet ikoon van ons tyd. So haute het kolwyntjies geword dat 'n nuwe naam nodig is om die verleiding te verwoord. Die term "koppiekoekie" is al gebruik – dalk net te prakties vir iets so fyns. Cupcake is sexy. Kolwyntjies is iets vir kinders. Wat van "kraagkoekie" ter ere van haar couture-status? Of "koket-koekie" om haar stout sy te bevestig? Maar om die taalvrede te bewaar hou ek vir eers by "kolwyntjie".
Daar's nog redes hoekom die koek-koket se toekoms so blink lyk soos die goue stof waarmee sy deesdae haar wange bling. Kolwyntjies se porsie-beheer is ingebou en die klein vergrype miniatuur genoeg om die dieet-stemmetjie te flous. Anders as jou vergryp aan 'n hele koek, kan jy met 'n kolwyntjie die sosiale taboe oorbrug en 'n hele een verorber, selfs twee.
* Lees die volle rubriek deur Errieda du Toit in die Lente SARIE KOS, nou te koop. Daar is 30 kolwyntjie-resepte in dié uitgawe.